**Short CV 2**

**Γιώργος Γεωργίου**

Ο Γιώργος Γεωργίου γεννήθηκε στη Λεμεσό το 1974. Εξειδικεύτηκε στην Ηλεκτρολογία και απέκτησε πτυχία Bachelor και Master of Business Administration. Ξεκίνησε την καριέρα του το **1999** με την εταιρεία GGAM Electrical Services Ltd. Το όραμά του για διαφοροποίηση στον τομέα «έξυπνα κτίρια» και συνεχή εξέλιξη στην ευρύτερη αγορά της ενέργειας, τον οδήγησε στη συνεργασία με τη Γερμανική εταιρεία, κολοσσό στον κλάδο των φωτοβολταϊκών, Conergy, ιδρύοντας το **2006** την **Conergy** **Cyprus**, από τις πρώτες εταιρείες στον κλάδο στην Κύπρο. Επόμενο βήμα, το **2011**, ήταν η συνεργασία με τον όμιλο εταιρειών Λανίτης και η ίδρυση του ομίλου εταιρειών Lanitis Green Energy Group, του οποίου είναι μέτοχος και κατέχει τη θέση του Πρώτου Εκτελεστικού Διευθυντή. O όμιλος **LGEG** αποτελείται από εξειδικευμένες εταιρείες, οι οποίες δραστηριοποιούνται αποκλειστικά και στο σύνολό τους στην αγορά της πράσινης ενέργειας στην Κύπρο, ενώ κατέχει ηγετική θέση στην αγορά. Επόμενη κίνηση ήταν η δημιουργία μιας στρατηγικής συμμαχίας με ομάδα επενδυτών και η ίδρυση της εταιρείας **CY PV Energy Ltd,** η οποία σχεδιάζει και εκτελεί την εγκατάσταση φωτοβολταϊκών πάρκων ενώ συμβάλει ενεργά στη διαδικασία προσέλκυσης ξένων επενδυτών. Το 2014 δημιούργησε το πρώτο εργοστάσιο **ανακύκλωσης** **ελαστικών** στην Κύπρο. Αυτή την περίοδο συμμετέχει στην δημιουργία του **Energy Fund**, ενός ειδικού επενδυτικού ταμείου για χρηματοδότηση έργων ΑΠΕ και ΕΞΕ, του οποίου είναι Executive Director. Ως μετεξέλιξη του ομίλου Lanitis Green Energy Group, o Γιώργος Γεωργίου με κύριο γνώμονα την εξέλιξη και την προσαρμογή στις αλλαγές της αγοράς της ενέργειας, δημιουργεί τον νέο όμιλο **Green Energy Group**, ένα ευέλικτο σχήμα αποτελούμενο από εξειδικευμένες εταιρείες παροχής προϊόντων και υπηρεσιών σχετικών με ΑΠΕ και ΕΞΕ.

Ο Γιώργος Γεωργίου ασχολείται τα τελευταία 14 χρόνια **αποκλειστικά** με τον τομέα των Ανανεώσιμων Πηγών Ενέργειας και Εξοικονόμησης Ενέργειας. Διετέλεσε για 12 χρόνια Πρόεδρος του Συνδέσμου εταιρειών Ανανεώσιμων Πηγών ενέργειας **(ΣΕΑΠΕΚ).** Επίσης διετέλεσεμέλοςΔιοικητικού Συμβουλίου Εμπορικού & Βιομηχανικού Επιμελητηρίου Λεμεσού **(ΕΒΕΛ)**.

Σήμερα είναι:

* Πρόεδρος Παγκύπριου Συνδέσμου Επιχειρήσεων Εξοικονόμησης Ενέργειας **(ΠΑΣΕΕΞΕ)**
* Μέλος Διοικητικού Συμβούλιου και μέλος Εκτελεστικής Επιτροπής Ομοσπονδίας Εργοδοτών & Βιομηχάνων **(ΟΕΒ)**
* **Μέλος** Διοικητικού Συμβουλίου Ενεργειακού  Γραφείου Κυπρίων Πολιτών **(CEA)**
* **Μέλος** Διοικητικού Συμβουλίου Cyprus Institute of Marketing **(CIM)**
* Πρόεδρος Επιτροπής Ενέργειας της ΟΕΒ

Είναι παντρεμένος και περήφανος πατέρας του Ανδρέα.